Garmin Mobile™: käyttöoikeussopimus

====================================================

TÄRKEÄÄ – TUTUSTU NÄIHIN KÄYTTÖOIKEUSSOPIMUKSEN (SOPIMUS) EHTOIHIN HUOLELLISESTI, ENNEN KUIN LATAAT, ASENNAT, KÄYTÄT TAI MUUTOIN TILAAT GARMIN MOBILE™ -LAITTEITA, -OHJELMISTOJA, -TEKNIIKKAA JA/TAI TIETOSOPIMUKSIA, RIIPPUMATTA SIITÄ, ONKO KYSEESSÄ ITSENÄINEN GARMIN MOBILE -LAITE (ISÄNTÄLAITE) VAI GARMIN MOBILE -SOVELLUKSEN MATKAPUHELIN- TAI ONLINE-VERSIO (TÄSTEDES GARMIN MOBILE -TEKNIIKKA). TILAAMALLA, LATAAMALLA, ASENTAMALLA TAI MUUTOIN KÄYTTÄMÄLLÄ GARMIN MOBILE -TEKNIIKKAA ILMAISET, ETTÄ OLET TUTUSTUNUT TÄHÄN SOPIMUKSEEN JA YMMÄRTÄNYT SEN, ETTÄ HYVÄKSYT SEN EHDOT JA ETTÄ OLET VÄHINTÄÄN 18-VUOTIAS. JOS ET HYVÄKSY TÄMÄN SOPIMUKSEN EHTOJA, POISTU HETI TÄLTÄ SIVULTA LATAAMATTA JA/TAI TILAAMATTA GARMIN MOBILE -PALVELUJA, TAI, JOS GARMIN MOBILE  TEKNIIKKA TOIMITETAAN YHDESSÄ ITSENÄISEN GARMIN-ISÄNTÄTUOTTEEN KANSSA, PALAUTA ISÄNTÄTUOTE KOKONAISUUDESSAAN 10 VUOROKAUDEN KULUESSA HANKINTAPÄIVÄSTÄ. SAAT TÄYDEN HYVITYKSEN TOIMITTAMALLA LAITTEEN (1) ISÄNTÄLAITTEEN MYYJÄLLE, (2) OSOITTEESEEN GARMIN INTERNATIONAL, INC. CUSTOMER SERVICE, 1200 E. 151ST STREET, OLATHE, KS 66062, USA, (3) OSOITTEESEEN GARMIN (EUROPE) LTD. CUSTOMER SERVICE, UNIT 5, THE QUADRANGLE, ABBEY PARK INDUSTRIAL ESTATE, ROMSEY, HAMPSHIRE SO51 9DL, UNITED KINGDOM, TAI (4) OSOITTEESEEN GARMIN CORPORATION CUSTOMER SERVICE, NO. 68, JANGSHU 2ND ROAD, SHIJR, TAIPEI COUNTY, TAIWAN.

Käyttöoikeuden myöntäminen: Garmin International, Inc. ja/tai sen tytäryhtiöt (jäljempänä Garmin) myöntävät sinulle tässä määritettyjen ehtojen mukaisen ei-siirrettävissä olevan, ei-yksinomaisen, ei-uudelleenlisensioitavan rajoitetun oikeuden Garmin Mobile -tekniikan tarkastelemiseen ja käyttämiseen (i) kartta-, suunta- ja käännöskohtaisten navigointitietojen, tekstin, kuvien, äänen ja muiden kuvien hakemiseen sekä (ii) muiden, kolmansien osapuolten toimittamien sisältötietojen, tekstien, kuvien, valokuvien, äänen, videoiden ja muiden kuvien vastaanottamiseen muista tietolähteistä kuin Garminilta, mukaan lukien polttoaineen hintatiedot, sää-, hotelli- ja/tai liikennetiedot (jäljempänä kolmansien osapuolten sisältötiedot) tarkasteltaviksi matkapuhelimessa tai muussa Garmin Mobile  yhteensopivassa laitteessa, ainoastaan sinun tiedoksesi ja välittömään, yksityiseen, henkilökohtaiseen ja epäkaupalliseen käyttöösi edellyttäen, että säilytät kaikki Garminiin tai kolmansiin toimittajiin liittyvät tekijänoikeus- ja omistusoikeusmerkinnät, jotka sisältyvät navigointitietoihin tai kolmansien osapuolten sisältötietoihin. Garmin pidättää kaikki oikeudet, joita ei tässä nimenomaisesti mainita, ja kiistää kaikki oletetut käyttöoikeudet. Edellistä rajoittamatta hyväksyt, ettet saa (i) muuttaa, purkaa, kääntää tai soveltaa Garmin Mobile -tekniikkaa tai sen osia, mukaan lukien kolmansien osapuolten sisältötiedot, selvittää niiden valmistustapaa tai luoda tekniikkaan perustuvia kokoelmia tai johdannaistuotteita; (ii) missään muodossa kopioida Garmin Mobile -tekniikkaa tai sen osia, mukaan lukien kolmansien osapuolten sisältötiedot; (iii) julkaista, näyttää, levittää, myydä, vuokrata, tallentaa, lainata, jaella, näyttää tai esittää julkisesti, käyttää omaa nimeään Garmin Mobile -tekniikan tai sen osien yhteydessä, kehystää tai antaa kolmansien osapuolten linkittää tekniikkaan, mukaan lukien kolmannen osapuolen sisältötiedot; (iv) myöntää käyttö- tai alikäyttöoikeutta, välittää, siirtää, käyttää takuuna tai muutoin hyväksikäyttää tässä myönnettyjä oikeuksia; (v) käyttää Garmin Mobile -tekniikkaa tavalla, joka loukkaa Garminin, sen kolmansien osapuolten palveluntarjoajien tai minkä tahansa muun kolmannen osapuolen patenttia, tekijänoikeutta, tavaramerkkiä, liikesalaisuutta tai muuta immateriaalioikeutta; (vi) käyttää, lähettää tai jaella Garmin Mobile -tekniikkaa suorasti tai epäsuorasti televisio-, radio-, Web-, puhelin- tai telematiikkayhteyksissä ilman Garminin nimenomaista kirjallista lupaa; (vii) tarjota mitään Garmin Mobile -tekniikan osaa valtionhallinnon käyttöön; tai (viii) tehdä minkään kolmannen osapuolen kanssa sopimusta, joka jollakin tavalla rajoittaa, estää tai vaikeuttaa Garminin mahdollisuutta tarjota harkintansa mukaan Garmin Mobile -tekniikkaa tai mitä tahansa muuta tarjoamaansa tuotetta tai palvelua kyseiselle kolmannelle osapuolelle.

Maksut: Garmin Mobile -tekniikan ja tässä myönnetyn käyttöoikeuden käyttämisen yhteydessä olet vastuussa kyseisen Garmin Mobile -tekniikan kaikkien tilausmaksujen maksamisesta. Maksut määrittää Garmin, ja ne voivat muuttua ajoittain. Garmin voi irtisanoa tämän sopimuksen ja käyttöoikeutesi välittömästi, jos et ole maksanut jotakin vaadittua Garmin Mobile -tekniikan tilausmaksua. Lisäksi vastaat kaikista maksuista, jotka liittyvät datasopimusmaksuihin tai muihin tilausmaksuihin, joita puhelinoperaattori vaatii Garmin Mobile -tekniikan käyttämisestä.

Tekniikan omistusoikeus: Hyväksyt, että Garmin omistaa kaikki Garmin Mobile -tekniikan oikeudet, omistusoikeudet ja että niiden omistajuus säilyy Garminilla, tai sovellettavilta osin Garmin Mobile -tekniikan käyttöoikeudet, mukaan lukien muun muassa kaikki tavaramerkit, tiedot ja sisällön, paitsi jos jokin kolmas osapuoli omistaa tarjoamansa sisältötiedot. Viittaus tuotteisiin, palveluihin, prosesseihin, kolmannen osapuolen hypertekstilinkkeihin tai muihin tietoihin tuotenimellä, tavaramerkillä, valmistajan nimellä, toimittajan nimellä tai muulla tavoin ei välttämättä merkitse Garminin tai sen lisenssinhaltijoiden antamaa suositusta tai tukea. Tuote- ja palvelutiedot ovat aina kyseisen toimittajan vastuulla.

Kesto: Tämä sopimus on voimassa kunnes (i) tilauskausi päätetään (sinun tai Garminin toimesta), jos kyseisen Garmin Mobile -tekniikan yhteydessä niin sovelletaan, tai tilaus vanhenee, tai (ii) sopimus lopetetaan muulla tavalla tämän sopimuksen ehtojen mukaisesti (sopimuskausi). Jos Garmin Mobile -tekniikkaa sisältävälle isäntätuotteelle myönnetään “elinikäinen” tilaus, elinikäisellä tarkoitetaan kyseisen isäntätuotteen käyttöikää. Garmin voi lopettaa tämän sopimuksen mistä tahansa syystä, mukaan lukien muun muassa tapaukset, joissa Garmin havaitsee sinun toimineen tämän sopimuksen ehtojen vastaisesti. Lisäksi tämä sopimus päättyy välittömästi, kun Garminin ja minkä tahansa sellaisen kolmannen osapuolen, jonka sisältötietoja Garmin käyttää Garmin Mobile -tekniikan osana, välinen sopimus päättyy. Jos Garminin sopimus kolmannen osapuolen sisällöntarjoajan kanssa päättyy, minkä vuoksi et voi enää käyttää Garmin Mobile -tekniikkaa tai sen osaa, saat hyvityksenä ainoastaan kyseiseen tilauskauteen liittyvän tilausmaksun käyttämättömän osan. Tällaiset hyvitykset eivät koske sovellettavien Garmin Mobile -tekniikkaa sisältävien isäntälaitteiden “elinikäisiä” tilauksia. Kaikki luottamuksellisuuteen, korvauksiin, omistusoikeuksiin ja vaitioloon liittyvät sopimusehdot pysyvät voimassa tämän sopimuksen päättämisen jälkeenkin. Kaikki muut osapuolten oikeudet ja velvollisuudet päättyvät sopimuksen päättyessä, mukaan lukien muun muassa kaikki tässä myönnetyt käyttöoikeudet.

Luottamuksellisuus: Sinun on varmistettava, että Garminin ja kaikkien sen kolmansien osapuolten sisällöntoimittajien luottamukselliset tiedot pysyvät luottamuksellisina eivätkä paljastu suoraan tai välillisesti, koko sopimuskauden ajan ja sen jälkeen. Et myöskään saa käyttää niitä omaksi tai kenenkään toisen yksilön tai toimijan hyödyksi. Luottamuksellisilla tiedoilla tarkoitetaan Garminin tai sen kolmansien osapuolten sisällöntoimittajien ainutlaatuisia, luottamuksellisia tai patentoituja liikesalaisuuksia tai luottamuksellisia tai patentoituja tietoja, jotka ovat kirjallisessa, sähköisessä, suullisessa tai muussa muodossa, mukaan lukien muun muassa Garmin Mobile -tekniikka ja kaikki muut materiaalit tai tiedot, jotka liittyvät Garminin liiketoimintaan tai toimintaan ja jotka eivät ole yleisesti muiden samanlaista liiketoimintaa tai toimintaa harjoittavien toimijoiden tiedossa. Sinun on palautettava Garminille kaikki sen luottamukselliset tiedot pyydettäessä ja/tai tämän sopimuksen päättyessä. 

Rajoitetut oikeudet: Jos Yhdysvaltain valtionhallinto hankkii Garmin Mobile -tekniikkaa, se on rajoitettujen oikeuksien piirissä. Yhdysvaltain valtionhallinnon suorittamaa käyttöä, kopioimista ja julkaisemista koskevat rajoitukset, jotka on säädetty DFARS 252.227-7018 -säädöksen teknisten tietojen ja tietokoneohjelmistojen oikeuksia koskevan lausekkeen (Rights in Technical Data and Computer Software) alakohdassa (c)(1)(ii), 48 CFR 52.227-19 -säädöksen kaupallisten tietokoneohjelmistojen rajoitettuja oikeuksia koskevan lausekkeen (Commercial Computer Software - Restricted Rights) alakohdissa (c)(1) ja (2) tai FAR-säännösten NASA-liitteen lausekkeessa 18-52.227-86(d). Sopimuksen haltija/valmistaja on Garmin International, Inc., 1200 East 151st Street, Olathe, KS 66062, USA. Sitoudut siihen, ettet vie tai jälleenvie tuotetta mihinkään sellaiseen maahan, johon vieminen rikkoisi Yhdysvaltain vientirajoituslakeja.

Vastuuvapautus: Lupaat vapauttaa vastuusta, puolustaa ja pitää syyttömänä Garminia, sen käyttöoikeuksien myöntäjiä ja toimittajia (mukaan lukien muun muassa niiden oikeudenhaltijat, tytäryhtiöt, yhteistyöyritykset ja niiden johtajat, työntekijät ja osakkeenomistajat, asiamiehet ja edustajat) koskien kaikkia takeita, menetyksiä, vammoja, vaatimuksia, toimia, kustannuksia, kuluja tai vaateita, mukaan lukien muun muassa lakimiesten palkkiot, jotka johtuvat Garmin Mobile -tekniikan käyttämisestä tai sen tilauksesta.

RAJOITETTU TAKUU: GARMIN MOBILE -TEKNIIKKA TOIMITETAAN “SELLAISENAAN” JA “SAATAVUUDEN MUKAAN”. GARMIN JA SEN TOIMITTAJAT, MUKAAN LUKIEN KOLMANSIEN OSAPUOLIEN SISÄLLÖNTOIMITTAJAT, KIISTÄVÄT ERITYISESTI KAIKKI NIMENOMAISET, OLETETUT JA LAKISÄÄTEISET TAKUUT, TAI KAUPANKÄYNTITAVASTA TAI SOPIMUSMENETTELYSTÄ JOHTUVAT TAKUUT, MUKAAN LUKIEN MUUN MUASSA KAIKKI OLETETUT TAKUUT MYYNTIKELPOISUUDESTA TAI SOPIVUUDESTA TIETTYYN TARKOITUKSEEN, SEKÄ MUUT, TARKKUUDESTA, TÄYDELLISYYDESTÄ, REAALIAIKAISISTA TIEDOISTA, NIMESTÄ JA OIKEUKSIEN LOUKKAAMATTOMUUDESTA ANNETUT NIMENOMAISET TAI OLETETUT TAKUUT JA KAIKKI MUUT GARMIN MOBILE -TEKNIIKKAAN TAI SEN TOIMINTAAN LIITTYVÄT TAKUUT.

VASTUUVAPAUSLAUSEKE: HYVÄKSYT KAIKKI VASTUUT JA RISKIT, JOTKA LIITTYVÄT GARMIN MOBILE -TEKNIIKAN KÄYTTÄMISEEN, JA GARMIN SANOUTUU IRTI KAIKESTA KAIKKIIN GARMIN MOBILE -TEKNIIKAN KÄYTÖSTÄ JOHTUVIIN MENETYKSIIN, VAMMOIHIN TAI VAHINKOIHIN LIITTYVÄSTÄ VASTUUSTA. SINUN VASTUULLASI ON GARMIN MOBILE -TEKNIIKAN KÄYTTÄMINEN OIKEIN SEKÄ KATUJEN, TEIDEN, TIENVIITTOJEN, OHJEIDEN SEKÄ SÄÄ- JA LIIKENNEOLOSUHTEIDEN VISUAALINEN VARMISTAMINEN. GARMIN TAI SEN TOIMITTAJAT, MUKAAN LUKIEN KOLMANSIEN OSAPUOLTEN TOIMITTAJAT, EIVÄT MISSÄÄN TILANTEESSA OLE VASTUUSSA SINULLE TAI MILLEKÄÄN TOISELLE OSAPUOLELLE MISTÄÄN KOR-VAUS-VEL-VOL-LI-SUUK-SI-SIS-TA, EPÄSUORISTA, SATUNNAISISTA, ERITYISISTÄ TAI JOHDANNAISISTA VAHINGOISTA (MUKAAN LUKIEN RAJOITUKSETTA EPÄSUORAT, SUORAT, ERITYISET, RANGAISTUKSELLISET TAI ESIMERKINOMAISET VAHINGOT, JOTKA LIITTYVÄT LIIKETOIMINNAN TAPPIOON, VOITTOJEN MENETYKSEEN, LIIKETOIMINNAN KESKEYTYMISEEN TAI YRITYSTIETOJEN MENETYKSEEN), JOTKA JOHTUVAT GARMIN MOBILE -TEKNIIKAN KÄYTTÄMISESTÄ TAI KÄYTÖN ESTYMISESTÄ, VAIKKA GARMINILLE OLISI ILMOITETTU KYSEISTEN VAHINKOJEN MAHDOLLISUUDESTA. EDELLÄ MAINITUN PUITTEISSA GARMININ JA SEN TOIMITTAJIEN KOKONAISKORVAUSVASTUU TÄSSÄ SOPIMUKSESSA MÄÄRITETTYJEN VELVOLLISUUKSIENSA MUKAAN TAI MUUTEN LIITTYEN GARMIN MOBILE -TEKNIIKKAAN ON ENINTÄÄN $1.00. JOTKIN OSAVALTIOT EIVÄT SALLI VÄLILLISTEN TAI SEURANNAISTEN VAHINKOJEN POIS RAJAAMISTA TAI RAJOITTAMISTA, JOTEN YLLÄ OLEVAT RAJOITUKSET EIVÄT EHKÄ KOSKE KAIKKIA KÄYTTÄJIÄ.

Muuta: Tämä sopimus muodostaa osapuolten välisen koko sopimuksen (lukuun ottamatta mahdollisia Garminin kolmansien osapuolten vaatimia erillisiä käyttöoikeussopimuksia, joita on noudatettava tämän sopimuksen rinnalla), ja ohittaa aiheensa suhteen kaikki aiemmat ja samanaikaiset kirjalliset tai suulliset sopimukset. Mitään tämän sopimuksen oikeuden toteuttamiseen liittyvää viivettä tai epäonnistumista Garminin puolelta ei voida tulkita luopumiseksi kyseisestä oikeudesta. Mitään yksittäistä luopumista oikeudesta ei tulkita jatkuvaksi luopumiseksi tai lisäluopumiseksi. Luopuminen tai muutos tässä mainituista oikeuksista ei päde Garminia vastaan, ellei Garmin ole kirjoittanut ja allekirjoittanut sitä. Et voi siirtää tässä mainittuja oikeuksiasi tai velvollisuuksiasi toiselle henkilölle (mukaan lukien hallintaoikeus) ilman Garminin kirjallista lupaa. Edellä mainitun puitteissa tämä sopimus on sitova osapuolten seuraajien ja luvallisten valtuutettujen hyväksi. Tätä sopimusta hallitaan ja tulkitaan kaikissa suhteissa Kansasin osavaltion lakien puitteissa lakien ristiriitaisuusperiaatteista ja Uniform Computer Information Transaction Act -säädöksestä huolimatta. Osapuolet hyväksyvät, että osapuolten välisiä ristiriitoja ratkaistaan ainoastaan Kansasin osavaltion tai liittovaltion oikeusistuimissa, ja kaikki osapuolet luopuvat täten oikeuksistaan valamiesoikeudenkäyntiin. Jos jokin tämän sopimuksen lauseke tai sen soveltaminen minkä tahansa osapuolen tai tilanteen suhteen huomataan jollakin tavalla virheelliseksi, laittomaksi tai mahdottomaksi toteuttaa, kyseinen lauseke poistetaan tästä sopimuksesta lain puitteissa (ei muutoin) eikä se vaikuta sopimuksen muihin osiin, ja osapuolet lupaavat korvata kyseisen lausekkeen kelvollisella lausekkeella, jonka tarkoitus ja taloudellinen vaikutus on mahdollisimman lähellä poistettua lauseketta. Tämän sopimuksen osapuolet ovat itsenäisiä sopijapuolia. Garmin ei ole vastuussa sinulle kyvyttömyydestä toteuttaa tämän sopimuksen mukaisia velvollisuuksiaan aikoina, jolloin tämä kyvyttömyys johtuu syistä, jotka eivät ole Garminin hallittavissa. Kaikki jäljempänä tehtävät huomautukset on lähetettävä kunkin osapuolen osoitteeseen kirjallisena ja oikeaksi todistettuna postilähetyksenä, ja vastaanottokuittaus on pyydettävä, tai ennalta maksetun kuriiripalvelun kautta, tai faksilla, jonka vastaanotto kuitataan puhelimitse.